OKRESNÁ PROKURATÚRA DOLNÝ KUBÍN 
Radlinského 1713/36, 026 06 Dolný Kubín 1	

Číslo: Pv 366/15/5503	Dolný Kubín 07.04.2016 
EEČ: 2-38-12-2016

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Dolný Kubín 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: 10 XXXXX
väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
v obci XXXXX a všade tam, kde sa zdržiaval, ako otec v období od 01. 10. 2014 do 31. 08. 2015 napriek zákonnej povinnosti vyživovať svoju dcéru XXXXX, ktorá mu ako rodičovi vyplýva priamo zo Zákona č. 36/2005 Z. z. o rodine a o zmene a doplnení niektorých zákonov v platnom znení a rozsah ktorej mu bol určený rozsudkom Okresného súdu Dolný Kubín  zo dňa 22. 01. 1998 sp. zn. 7C/783/1997, právoplatným dňa 16. 02. 1998, ktorým  bol zaviazaný vždy do 20. dňa v mesiaci vopred k rukám matky maloletej XXXXX, nar. XXXXX, trvale bytom XXXXX prispievať sumou vo výške 800,- Sk (26,55 EUR) mesačne, zmeneným rozsudkom Okresného súdu Dolný Kubín sp. zn. 2P/114/2014-51 zo dňa 09. 06. 2015, právoplatným dňa 23. 06. 2015, ktorým je zaviazaný vždy do 20. dňa v mesiaci vopred k rukám matky maloletej XXXXX prispievať sumou vo výške 70,- EUR mesačne, túto povinnosť  si neplnil ani v minimálnej výške v čase od 01. 10. 2014 do 31. 08. 2015, a takto konal aj napriek tomu, žev období od 10. 04. 2013 do 30. 06. 2015 a od 01. 07. 2015 do 30. 11. 2015 bol nepretržite zamestnaný na základe dohody o pracovnej činnosti v spoločnosti XXXXX so sídlom XXXXX XXXXX kde mal pravidelný mesačný príjem, čím týmto konaním mu  do rúk XXXXX za uvedené obdobie vznikol dlh na výživnom vo výške 422,40 EUR,   
lebo zanikla trestnosť činu.  
 
Odôvodnenie:
Poverený príslušník PZ Obvodného oddelenia PZ Dolný Kubín, uznesením  pod sp. zn. ORP-898/OO-DK-2015 zo dňa 06. 11. 2015 začal podľa § 199 ods. 1 Tr. poriadku trestné stíhanie pre prečin zanedbania povinnej výživy podľa § 207 ods. 1 Tr. zákona a dňa 21. 01. 2016 vzniesol podľa § 206 ods. 1 Tr. poriadku  obvinenie XXXXX, ktorého sa mal dopustiť na tom skutkovom základe, ako je uvedené vo výrokovej časti tohto uznesenia. 
Z výsluchu obvineného XXXXX vyplýva, že momentálne je bez pracovného pomeru, naposledy pracoval o súkromného podnikateľa XXXXX. Pracovný pomer ukončil dňa 30. 11. 2015. Je si vedomý svojej vyživovacej povinnosti voči svojej dcére XXXXX. On bol už v minulosti za neplnenie si vyživovacej povinnosti vo výkone trestu odňatia slobody. Potom, ako mu skončil výkon trestu odňatia slobody, sa snažil dlžné výživné splácať a taktiež sa snažil platiť riadne výživné. To sa mu darilo do konca mesiaca september 2014. Od mesiaca október 2014 prestal platiť výživné úplne, a to z toho dôvodu, že nemal prácu. Taktiež ani v období roku 2015 neplatil výživné z dôvodu, že nemal finančné prostriedky. Je si vedomý toho, že od 01. 10. 2014 do 31. 08. 2015 mal zaplatiť na výživnom sumu 422,40 EUR. On má ešte ďalšiu vyživovaciu povinnosť. Dňa 02. 02. 2016 cestou medzinárodného platobného príkazu EUROGIRO zaplatil sumu 425,95 EUR ako zameškané výživné na svoju dcéru XXXXX na adresu bývalej manželky. 
Z výsluchu svedkyne XXXXX vyplýva, že obvinený XXXXX na svoju dcéru XXXXX v období od 01. 10. 2014 do 31. 08. 2015 neplnil svoju vyživovaciu povinnosť, na základe čoho mu týmto konaním vznikol v období od 01. 10. 2014 do 31. 08. 2015 dlh na výživnom vo výške 422,40 EUR. Dcéra XXXXX ukončila strednú školu v mesiaci jún 2015. Dňa 27. 06. 2015 dovŕšila vek 18 rokov. Od 01. septembra 2015 sa zamestnala a pracuje ako čašníčka. 
Z rozsudku Okresného súdu Dolný Kubín sp. zn. 7C/783/1997-35 zo dňa 22. 01. 1998, právoplatným dňa 16. 02. 1998 je zrejmé , že obvinený bol zaviazaný vždy do 20. dňa v mesiaci vopred k rukám matky XXXXX prispievať sumou vo výške 800,- Sk (26.55 EUR). Z rozsudku Okresného súdu Dolný Kubín sp. zn. 2P/114/2014-51 zo dňa 09. 06. 2015, právoplatným dňa 23. 06. 2015 je zrejmé, že obvinený je  zaviazaný vždy do 20. dňa v mesiaci vopred k rukám matky XXXXX prispievať sumou vo výške 70,- EUR mesačne.
Z odpisu registra trestov obvineného je zrejmé, že obvinený bol v minulosti viackrát odsúdený za trestný čin zanedbania povinnej výživy podľa § 207 Tr. zákona. Zo správy Sociálnej poisťovne, pobočka Dolný Kubín vyplýva, že obvinený od 10. 04. 2013 do 30. 06. 2015 pracoval v spoločnosti XXXXX a taktiež pracuje pre XXXXX v období od 01. 07. 2015. 
Zo správy Okresného súdu Dolný Kubín vyplýva, že voči obvinenému sú vedené viaceré exekučné konania. Vo vyšetrovacom spise sa nachádzajú aj správy XXXXX o období zamestnávania obvineného, dohody o pracovnej činnosti uzavreté s obvineným, ako aj mzdové listy. 
Vo vyšetrovacom spise sa taktiež nachádza fotokópia medzinárodného platobného príkazu EUROGIRO, znajúci na sumu 425,95 EUR pre príjemcu XXXXX. Dňa 12. 02. 2016 poverený príslušník PZ sa telefonicky skontaktoval s oprávnenou XXXXX, ktorá mu potvrdila, že v tento deň prevzala finančnú hotovosť vo výške 425,95 EUR, čím obvinený XXXXX dlh, ktorý mi vznikol na výživnom dodatočne zaplatil v celej výške. 
Podľa § 207 ods.1 Tr. zákona sa prečinu zanedbania povinnej výživy dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.
Podľa § 86 písm. a) Tr. zákona trestnosť trestného činu zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju  povinnosť dodatočne splnil skôr, než sa súd odobral na záverečnú poradu.        
    	Podľa § 215 ods. 1 písm. h) Tr. poriadku prokurátor zastaví trestné stíhanie, ak zanikla trestnosť činu.     	
	Obvinený dodatočne splnil vyživovaciu povinnosť voči dcére XXXXX a dlh vzniknutý na nezaplatenom bežnom výživnom zaplatil  medzinárodným platobným príkazom EUROGIRO dňa 02. 02. 2016 k rukám matky XXXXX. 
           Preskúmaním predloženého spisového materiálu prokurátor dospel k záveru, že dokazovanie bolo vykonané v náležitom rozsahu a v súlade so zákonom, pričom výsledky  vyšetrovania odôvodňujú zastavenie trestného stíhania podľa § 215 odsek  1 písmeno  h) Tr. poriadku z dôvodu účinnej ľútosti podľa § 86 ods. 1 písm. a) Tr. zákona.  
Poučenie:
Proti tomuto uzneseniu je prípustná sťažnosť, ktorú možno podať do 3 dní od jeho oznámenia prostredníctvom tunajšej prokuratúry na Krajskú prokuratúru v Žiline. Sťažnosť má odkladný účinok.. 

JUDr. Martin Kokles 
prokurátor